Jaku Estonia

Jaku Estonia () iya nya jaku Finnik ari ruang bilik Uralik. Jaku Estonia nya jaku rasmi menua Estonia. Jaku tu ditulis ngena urup Latin lalu nyadi jaku indu majoriti peranak menua tu; iya mega nyadi jaku rasmi Serakup Eropah. Jaku Estonia dikena asal urung 1.1 juta iku orang: 922,000 iku di Estonia enggau 160,000 iku ba endur bukai.

Klasifikasyen
Jaku Estonia begulai enggau pampang jaku Finnik ari ruang bilik jaku Uralik. Jaku Finnik ke bukai nyengkaum jaku Finland enggau sekeda jaku minoriti ke dikena ngelingi Tasik Baltik enggau ba barat laut Rusia. Jaku Estonia biasa iya diklasifikasyenka nyadi jaku Finnik Selatan, lalu iya nyadi jaku kedua pemadu mayuh disebut entara semua jaku Finnik. Beserimbai enggau jaku Finland, Hungari, enggau Malta, jaku Estonia nya siti ari empat jaku rasmi Serakup Eropah ke ukai jaku Indo-Eropah. 

Ari sukut morfologi linguistik, jaku Estonia tu jaku ti tebal agi betukuh aglutinatif. Pengelenyau munyi pengujung leka jaku nya mayuh, lalu tu udah ngasuh morfologi infleksyen iya nyata agi fusional, kelebih agi bekaul enggau infleksyen jaku nama enggau jaku adjektif. Bentuk transisyen ari jaku aglutinating ngagai jaku fusional nyadika tukuh ti sama ba jaku Estonia tipologi sepemanjai sejarah enggau pemansang sistem morfologi ti kaya.

Atur leka jaku jauh fleksibel agi ari jaku English, tang atur asas iya nya subjek–jaku pengawa–objek.

Kereban sanding